Ejeren af en landejendom på Råbjergvej ved Aalbæk kan blot se til, når brandvæsnet lige nu lader en 160 kvadratmeter stor lade brænde til grunden. Laden står nemlig ikke til at redde, hvorfor den nu under kontrollerede forhold brænder til grunden. Det var selv samme ejer, der i nat ved 3-tiden opdagede, at noget var galt. Han alarmerede politi og brand, da der pludselig var udbrudt brand i laden, der bruges til blandt andet opbevaring af halm og maskiner. Vagtchef hos Nordjyllands Politi, Jesper Sørensen, oplyser, at man endnu ikke kender den præcise brandårsag, men det er muligt, at branden er opstået omkring en traktor i laden. Ingen mennesker eller dyr på stedet er i fare i forbindelse med branden.

Opsummering:
En lade på Råbjergvej ved Aalbæk brød natten til mandag i brand, og laden brænder fortsat, den står ikke til at redde.